REGOLAMENT TAL-KUMMISSJONI (KE) Nru 1470/2007
tat-13 ta’ Diċembru 2007
li jemenda r-Regolament (KEE) Nru 1859/82 rigward l-għażla ta’ oqsma [azjendi] li jippreżentaw il-kontijiet sabiex jiġi ddeterminat id-dħul ta’ l-oqsma [l-azjendi] agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi netwerk għall-ġbir ta’ informazzjoni ta’ kontabilità dwar id-dħul u l-operazzjoni kummerċjali ta’ azjendi agrikoli fil-Komunità Ekonomika Ewropea (1), u b'mod partikolari l-Artikolu 4(4) tiegħu,
Billi:
(1)
L-Anness I tar-Regolament tal-Kummissjoni (KEE) Nru 1859/82 (2) jiffissa l-għadd ta’ azjendi li jippreżentaw il-kontijiet għal kull diviżjoni.
(2)
Filwaqt li jitqiesu t-tibdiliet fl-istrutturi agrikoli Taljani u l-użu mtejjeb ta’ metodoloġiji ta’ l-statistika biex jiddefinixxu l-għadd ta’ azjendi li għandhom jintgħażlu skond ir-reġjun, skond it-tip ta’ biedja u skond id-daqs tal-klassi ekonomika, l-għadd ta’ azjendi li jippreżentaw il-kontijiet għal kull diviżjoni fl-Italja għandu jitranġa sabiex il-kampjun jirrappreżenta aħjar it-tipi kollha ta’ farms preżenti fiż-żona ta’ osservazzjoni.
(3)
Filwaqt li jitqiesu t-tibdiliet fl-istrutturi agrikoli Pollakki u jitqies l-użu dejjem akbar tat-tipi ta’ biedja użati għall-istratifikazzjoni taż-żona ta’ osservazzjoni, l-għadd ta’ azjendi li jippreżentaw il-kontijiet għal kull diviżjoni fil-Polonja għandu jitranġa sabiex il-kampjun jirrappreżenta aħjar it-tipi kollha ta’ farms preżenti fiż-żona ta’ osservazzjoni.
(4)
Wara l-amalgamazzjoni tad-diviżjonijiet “Entre Douro e Minho e Beira Litoral” u “Trás-os-montes e Beira Interior” f’diviżjoni waħda “Norte e Centro” permezz tar-Regolament tal-Kummissjoni (KE) Nru 1469/2007 tat-13 ta’ Diċembru 2007 li jemenda l-Anness għar-Regolament tal-Kunsill Nru 79/65/KEE dwar il-lista tad-diviżjonijiet (3), l-għadd ta’ azjendi li jippreżentaw il-kontijiet għal kull diviżjoni fil-Portugall għandu jitranġa.
(5)
Ir-Regolament (KEE) Nru 1859/82 għandu għalhekk jiġi emendat skond dan.
(6)
Il-miżuri stipulati f'dan ir-Regolament huma skond l-opinjoni tal-Kumitat Komunitarju għan-Netwerk tad-Dejta tal-Kontabilità Agrikola,
ADOTTAT DAN IR-REGOLAMENT:
Artikolu 1
L-Anness I għar-Regolament (KEE) Nru 1859/82 huwa emendat skond l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mis-sena tal-kontabilità 2008.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 13 ta’ Diċembru 2007.